Voo controlado contra o terreo

Un voo controlado contra o terreo (CFIT polas súas siglas en inglés) é un accidente no cal un avión, baixo o control do piloto, voa de xeito inadvertido contra o chan, unha montaña, unha masa de auga ou un obstáculo. Nestas situacións a tripulación normalmente non é consciente do perigo ata que é demasiado tarde. O termo foi cuñado por enxeñeiros de Boeing a finais dos anos 70.

Os accidentes onde o avión está fóra de control no momento do impacto, debido a un fallo mecánico ou a un erro do piloto, non son considerados voos controlados contra o terreo (estes son coñecidos como voo incontrolado contra o terreo). Tampouco entran dentro desta definición os accidentes resultantes por unha acción deliberada da persoa aos mandos, como actos de terrorismo ou suicidio do piloto.

Segundo Boeing, o CFIT é unha das principais causas de accidentes aéreos con vítimas mortais, producindo máis de 9 000 mortes dende o inicio da era dos reactores comerciais. O CFIT foi identificado como a causa do 25% dos contratempos de Clase A na USAF entre 1993 e 2002.Air Force Magazine, febreiro de 2004

 Accidentes destacados 
Entre os accidentes máis coñecidos produto deste evento atópanse:
 Accidente  Data  Lugar  Avión Traxedia de Superga  4 de maio de 1949  Turín, Italia  Fiat G.212 Voo 571 da Forza Aérea Uruguaia  13 de outubro de 1972  Andes  Fairchild Hiller FH-227 Voo 901 de Air New Zealand  28 de novembro de 1979  Antártida  McDonnell Douglas DC-10 Voo 011 de Avianca  27 de novembro de 1983  Comunidade de Madrid  Boeing 747 Voo 610 de Iberia  19 de febreiro de 1985  Biscaia  Boeing 727 Voo 410 de Avianca  17 de marzo de 1988  Cúcuta, Colombia  Boeing 727 Voo 268 de PIA  28 de setembro de 1992  Katmandú, Nepal  Airbus A300 Voo 501 de SAM Colombia  19 de maio de 1993  Medellín, Colombia  Boeing 727 Voo 965 de American Airlines  20 de decembro de 1995  Buga, Colombia  Boeing 757 Voo 251 de Faucett Perú  29 de febreiro de 1996  Lima, Perú  Boeing 737 Voo 152 de Garuda Indonesia  26 de setembro de 1997  Pancur Batu, Indonesia  Airbus A300 Voo 801 de Korean Air  6 de agosto de 1997  Guam  Boeing 747 Accidente do Yak-42 en Turquía  26 de maio de 2003  Trebisonda, Turquía  Yakovlev Yak-42 Voo 518 de Santa Bárbara Airlines  21 de febreiro de 2008  Venezuela  ATR 42 Accidente do Tu-154 da Forza Aérea de Polonia  10 de abril de 2010  Smolensk, Rusia  Tupolev Tu-154 Voo 812 de Air India Express  22 de maio de 2010  Mangalore, India  Boeing 737 Voo 202 de Airblue  28 de xullo de 2010  Paquistán  Airbus A321 Accidente do Sukhoi Superjet 100 en Indonesia  9 de maio de 2012  Indonesia  Sukhoi Superjet 100

 Notas 

Categoría:Accidentes aéreos